**ХӨДӨЛМӨР ЭРХЛЭЛТИЙГ ДЭМЖИХ ТӨСӨЛ**

**Олон улсын хөгжлийн ассоциацийн зээлийн дугаар: Р159215**

**АЖЛЫН ДААЛГАВАР**

# **ХЭДТ-ийн Мэдээлэл, сурталчилгааны ажлын төлөвлөгөөний хэрэгжилтэд дэмжлэг үзүүлэх Хэвлэлийн дотоодын зөвлөх**

**А. Төслийн танилцуулга**

Хөдөлмөр, нийгмийн хамгааллын яам (ХНХЯ) нь Дэлхийн банкны санхүүжилттэй “Хөдөлмөр эрхлэлтийг дэмжих төсөл” (ХЭДТ)-ийг 2017-2021 оны хооронд хэрэгжүүлж байна. Төсөл нь ажил хайгчид болон бичил бизнес эрхлэгчдийн хөдөлмөрийн зах зээлийн боломжуудыг бичил зээл болон техник туслалцаагаар дамжуулан нэмэгдүүлэх зорилготой бөгөөд дараах 3 бүрэлдэхүүн хэсэгтэй. Нэгдүгээр бүрэлдэхүүн хэсэг нь хөдөлмөр эрхлэлтийн үйлчилгээг үйлчлүүлэгч төвтэй болгон хөгжүүлэх, төрийн ба хувийн хэвшлийн хөдөлмөр эрхлэлтийн үйлчилгээний байгууллагуудын хамтын ажиллагааг бэхжүүлэх, хоёрдугаар бүрэлдэхүүн хэсэг нь хөдөлмөрийн зах зээлийн зарим идэвхтэй хөтөлбөрийг шинэлэг аргачлалаар төлөвлөн турших, гуравдугаар бүрэлдэхүүн хэсэг нь хөдөлмөрийн зах зээлийн мэдээллийн чанар, хүртээмжийг нэмэгдүүлж, нотолгоонд суурилсан шийдвэр гаргахад нь бодлого боловсруулагчид, иргэдэд дэмжлэг үзүүлэх, мөн төслийн удирдлага, хяналт, үнэлгээг дэмжих зорилготой.

ХЭДТ-ийн Төслийн удирдах хороо (ТУХ)-ноос *“ХЭДТ-ийн Мэдээлэл сурталчилгааны ажлын төлөвлөгөө 2019-2021”*-ийг баталсан. Энэхүү төлөвлөгөө нь төслийн бүрэлдэхүүн хэсгүүдийн хүрээнд хийгдэхээр төлөвлөж буй болон хийгдэж байгаа ажлуудыг олон нийтэд мэдээлэх, сурталчлах, түгээх зорилго бүхий мэдээлэл, сурталчилгааны материалуудыг бэлтгэх, холбогдох үйл ажиллагаануудыг зохион байгуулахад чиглэсэн. Төлөвлөгөөнд тусгагдсан мэдээлэл сурталчилгааны материалууд, үйл ажиллагаанууд нь төслийн талаарх олон нийтийн мэдээллийг сайжруулах, төслийн үр шим хүртэгчид болон оролцогчдод төслийн талаарх ойлголтыг улам бүр нэмэгдүүлэх зорилготой.

Тиймээс энэхүү ажлын даалгавар нь уг үүргийг гүйцэтгэж, “ХЭДТ-ийн Мэдээлэл сурталчилгааны ажлын төлөвлөгөө 2019-2021”-ийн хэрэгжилтийг хангахад ХЭДТ-ийн Төсөл хэрэгжүүлэх нэгж (ТХН)-д техникийн дэмжлэг үзүүлэх дотоодын зөвлөхийн гүйцэтгэх ажлын хүрээ, гарах үр дүнг тодорхойлж байгаа юм. Дотоодын зөвлөх нь гэрээний хугацаанд ХЭДТ-ийн Захирлын удирдлага дор ТХН-ийн зохицуулагчийн зааварчилгааны хүрээнд ажиллана.

|  |  |
| --- | --- |
| **Зөвлөхийн ажлын агуулга, хүрээ**  | Зөвлөх нь ХЭДТ болон бусад оролцогч талуудын оролцоотойгоор дараах ажлуудыг хийж гүйцэтгэнэ. Үүнд: 1. **ХЭДТ-ийн нөлөөллийн ажилд зориулсан материалуудыг боловсруулах.** Уг ажлын хүрээнд зөвлөх нь:
* ХЭДТ-ийн албан ёсны цахим хуудас (ХНХЯ-ны цахим хуудсанд байршина)-ыг бүтээхэд вэб дизайнер (ХЭДТ-тэй гэрээ байгуулж ажиллах)-тай хамтран ажиллана. Ингэхдээ цахим хуудасны агуулга, бүтцийг боловсруулж, шаардлагатай текстүүдийг бэлтгэн, цахим хуудсыг хэрэглэгчдэд ээлтэй, хэрэглэхэд хялбар болгоход дэмжлэг үзүүлнэ.
* ХЭДТ-ийн ТХН-ийн оролцоотойгоор ХЭДТ-ийн талаарх улирал тутмын Мэдээллийн хуудсыг Монгол хэл дээр (и-мэйл болон фейсбүүк зэрэг зөвхөн онлайн сувгуудаар түгээнэ) боловсруулна.
1. **“Хөдөлмөр эрхлэлтийн ирээдүй” сэдэвт үндэсний бага хурлын үеэр хийгдэх мэдээлэл, сурталчилгааны ажлуудад дэмжлэг үзүүлэх.** Зөвлөх нь бага хурлын сурталчилгааны ажлын төлөвлөгөө гаргах, нөлөөллийн ажилд зориулсан материалууд болон мессежүүдийг боловсруулах, ТВ болон бусад олон нийтийн мэдээллийн хэрэгслээр бага хурлын талаар таниулах үйл ажиллагаануудыг зохион байгуулахад ТХН-д дэмжлэг үзүүлж ажиллана. Түүнчлэн зөвлөх нь i) *“Хөдөлмөр эрхлэлтийг дэмжих төсөл”*, болон ii) *“Хөдөлмөр эрхлэлтийн ирээдүй”* сэдэвт бага хурлын талаарх богино хэмжээний хоёр видео танилцуулгыг бүтээхэд ХЭДТ-ийн гэрээт студитэй хамтран ажиллана.
2. **Ажилгүйчүүдийг ажил хайх болон ур чадвараа хөгжүүлэхэд нь идэвхжүүлэх зорилготой мэдээлэл, сурталчилгааны ажлын стратеги, төлөвлөгөө боловсруулах.** Энэхүү сурталчилгааны ажил нь Хөдөлмөр, халамжийн үйлчилгээний ерөнхий газар (ХХҮЕГ)-аас хийгдэх бөгөөд ажилгүйчүүдийг ажил хайх болон ур чадвараа хөгжүүлэхэд нь идэвхжүүлэлт хийхэд чиглэсэн мэдээлэл, сурталчилгааны үйл ажиллагаанууд хамаарна. Зөвлөх нь энэ хүрээнд мэдээлэл, сурталчилгааны ажлын нарийвчилсан стратеги болон хэрэгжүүлэх ажлын төлөвлөгөөг боловсруулна. Ингэхдээ зөвлөх нь ХХҮЕГ-тай хамтран ажиллаж, хөдөлмөр эрхлэлтийн үйлчилгээ үзүүлэгч байгууллагууд болон ажил хайгчидтай уулзалт хийж, тодорхой мэдээллийг цуглуулж, түүн дээрээ тулгуурлан ажиллана.
 |
| **Зөвлөхөд тавигдах мэргэжил, мэдлэг, ур чадварын шаардлага**  | Зөвлөх нь дараах мэргэжил, мэдлэг, ур чадварын шаардлагыг хангасан байна. Үүнд:1. Сэтгүүл зүй, Маркетинг, Олон нийтийн харилцаа, Бизнесийн удирдлага болон бусад холбогдох чиглэлээр бакалавр болон түүнээс дээш зэрэгтэй байх;
2. Олон нийтийн харилцааны чиглэлээр төсөл, хөтөлбөрүүд болон төрийн байгууллагуудад ажилласан 5-аас доошгүй жилийн ажлын туршлагатай байх;
3. Олон нийтийн мэдээллийн хэрэгсэл (уламжлалт мэдээллийн хэрэгслүүд болон сошиал медиа)-д ажиллаж байсан туршлагатай;
4. Цахим хуудас болон олон нийтийн бусад мэдээллийн хэрэгсэлд зориулан мэдээ материал бэлтгэх, редакторлах өндөр ур чадвартай байх;
5. Монгол хэлний бичгийн өндөр ур чадвартай байх;
6. Сошиал медиа сувгууд болон тэдгээрийн үзэгч, уншигчдын талаарх ойлголттой байх;
7. Adobe Creative Suite (Illustrator болон InDesign) дээр ажилладаг байх;
8. Монгол улсын хөдөлмөрийн зах зээлийн талаар мэдлэгтэй бол давуу тал болно.
 |

|  |  |
| --- | --- |
| **Явцын тайлан, үр дүнг хянах** | Зөвлөх нь ХЭДТ-ийн Захирлын хяналт дор ТХН-ийн зохицуулагчийн зааварчилгааны хүрээнд дээрх ажлуудыг гүйцэтгэнэ. Зөвлөхийн ажлын гүйцэтгэлийг дараах шалгуур үзүүлэлтүүдээр үнэлнэ: * Ажлын даалгаварт тусгагдсан ажлуудыг бүрэн гүйцэтгэсэн байдал;
* Нийлүүлэх үр дүнг заасан хугацаанд гүйцэтгэсэн байдал;
* Гүйцэтгэсэн ажлын чанар.
 |
| **Төсөл хэрэгжүүлэх нэгжээс үзүүлэх дэмжлэг** | Зөвлөх нь ХЭДТ-ийн ТХН-ийн оффис, техник хэрэгслийг ашиглаж болно.  |
| **Нийлүүлэх бүтээгдэхүүн** | Зөвлөх нь дараах бүтээгдэхүүнүүдийг нийлүүлнэ: 1. ХЭДТ-ийн цахим хуудасны текстүүд болон холбогдох материалууд;
2. ХЭДТ-ийн монгол хэл дээрх улирал тутмын мэдээллийн хуудас (№1);
3. “Хөдөлмөр эрхлэлтийн ирээдүй” сэдэвт бага хурлын хүрээн дэх ХЭДТ-ийн мэдээлэл, сурталчилгааны ажлын төлөвлөгөө;

 1. “Хөдөлмөр эрхлэлтийн ирээдүй” сэдэвт бага хурлын хүрээнд хийгдсэн мэдээлэл, сурталчилгааны ажлын тайлан;
2. ХЭДТ-ийн монгол хэл дээрх улирал тутмын мэдээллийн хуудас (№2);
3. Ажилгүйчүүдийг ажил хайх болон ур чадвараа хөгжүүлэхэд идэвхжүүлэлт хийх чиглэлээр ХХҮЕГ-т зориулсан стратеги болон дэлгэрэнгүй төлөвлөгөө;
 |
| **Гэрээний хугацаа** | Зөвлөх нь **2019 оны 09 дүгээр сарын 16-аас 2020 оны 01 дүгээр сарын 30-ыг хүртэл нийт ажлын 45 өдөр** ажиллана.  |
| **Тайлагнал** | Зөвлөх нь ХЭДТ-ийн ТХН-ийн зохицуулагчид ажлаа тайлагнана.  |
| **Төлбөрийн хуваарь** | Ажлын хөлсийг дараах хуваарийн дагуу төлнө:1. Эхний төлбөр: Гэрээний дүнгийн 30%-ийг нийлүүлэх бүтээгдэхүүн #1; #2, #3-ыг нийлүүлсний дараа;
2. Хоёр дахь төлбөр: Гэрээний дүнгийн 40%-ыг нийлүүлсний дараа;
3. Эцсийн төлбөр: Гэрээний дүнгийн 30%-ийг нийлүүлэх бүтээгдэхүүн #6-г нийлүүлсний дараа;
 |